stanford-oval/wikipedia huggingface dataset:
Paul Scholes
Seurajoukkueura

Scholes pelasi koko uransa Manchester Unitedissa, vaikka nuorena poikana oli kova Oldhamin kannattaja. Hän debytoi seuran edustusjoukkueessa vuonna 1994 ja voitti joukkueessa Valioliigan mestaruuden yksitoista kertaa (1996, 1997, 1999, 2000, 2001, 2003, 2007, 2008, 2009, 2011, 2013), FA Cupin kolmesti (1996, 1999, 2004), Liigacupin 2006, 2009 ja 2010 sekä Mestarien liigan vuosina 1999 ja 2008. Scholes on English Football Hall of Famen jäsen.
Scholes lopetti uransa 2010–11 jälkeen, mutta teki paluun 8. tammikuuta 2012 loppukauden mittaisella sopimuksella Unitedin kärsittyä paljon loukkaantumisista. Hän päätti uransa toistamiseen Valioliigan mestaruuteen 2013.
Maajoukkueura

Englannin maajoukkueessa Scholes oli joukkueen avainpelaajia. Hän pelasi maajoukkueessa vuosina 1997–2004 yhteensä 66 ottelua ja teki 14 maalia. Hän pelasi MM-kilpailuissa 1998 ja 2002 sekä EM-kilpailuissa 2000 ja 2004.
Tilastot

| Kausi>  | Valioliiga> Ottelut | Valioliiga> Maalit | FA Cup> Ottelut | FA Cup> Maalit | Liigacup> Ottelut | Liigacup> Maalit | Eurocupit> Ottelut | Eurocupit> Maalit | Muut ottelut> Ottelut | Muut ottelut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- |
1992–93: 0
1993–94: 0
| 1994–95 | 17 | 5 | 3 | 0 | 3 | 2 | 2 | 0 | 0 | 0 | 25 | 7 |
| 1995–96 | 26 | 10 | 2 | 1 | 1 | 2 | 2 | 1 | 0 | 0 | 31 | 14 |
| 1996–97 | 24 | 3 | 2 | 2 | 2 | 1 | 4 | 0 | 1 | 0 | 33 | 6 |
| 1997–98 | 31 | 8 | 2 | 0 | 1 | 0 | 7 | 2 | 1 | 0 | 42 | 10 |
| 1998–99 | 31 | 6 | 6 | 1 | 1 | 0 | 12 | 4 | 1 | 0 | 51 | 11 |
| 1999–00 | 31 | 9 | 0 | 0 | 0 | 0 | 11 | 3 | 3 | 0 | 45 | 12 |
| 2000–01 | 32 | 6 | 0 | 0 | 0 | 0 | 12 | 6 | 1 | 0 | 45 | 12 |
| 2001–02 | 35 | 8 | 2 | 0 | 0 | 0 | 13 | 1 | 1 | 0 | 51 | 9 |
| 2002–03 | 35 | 14 | 3 | 1 | 6 | 3 | 10 | 2 | 0 | 0 | 52 | 20 |
| 2003–04 | 28 | 9 | 6 | 4 | 0 | 0 | 5 | 1 | 1 | 0 | 40 | 14 |
| 2004–05 | 33 | 9 | 6 | 3 | 2 | 0 | 7 | 0 | 1 | 0 | 49 | 12 |
| 2005–06 | 20 | 2 | 0 | 0 | 0 | 0 | 7 | 1 | 0 | 0 | 27 | 3 |
| 2006–07 | 30 | 6 | 4 | 0 | 0 | 0 | 11 | 1 | 0 | 0 | 45 | 7 |
| 2007–08 | 24 | 1 | 3 | 0 | 0 | 0 | 7 | 1 | 0 | 0 | 34 | 2 |
| 2008–09 | 21 | 2 | 2 | 1 | 3 | 0 | 6 | 0 | 3 | 0 | 35 | 3 |
| 2009–10 | 28 | 3 | 0 | 0 | 2 | 1 | 7 | 3 | 1 | 0 | 38 | 7 |
| 2010–11 | 22 | 1 | 3 | 0 | 0 | 0 | 7 | 0 | 1 | 0 | 33 | 1 |
| 2011–12 | 17 | 4 | 2 | 0 | 0 | 0 | 2 | 0 | 0 | 0 | 21 | 4 |
| 2012–13 | 16 | 1 | 3 | 0 | 0 | 0 | 2 | 0 | 0 | 0 | 21 | 1 |
| Yhteensä | 499 | 107 | 49 | 13 | 21 | 9 | 134 | 26 | 15 | 0 | 718 | 155 |
Saavutukset

Englannin valioliigan voitto: 1995–96, 1996–97, 1998–99, 1999–00, 2000–01, 2002–03, 2006–07, 2007–08, 2008–09, 2010–11, 2012–13
FA Cupin voitto: 1996, 1999, 2004
Englannin liigacupin voitto: 2006, 2009, 2010
FA Community Shieldin voitto: 1996, 1997, 2003, 2008, 2010
Mestarien liigan voitto: 1999, 2008
Intercontinental Cupin voitto: 1999
Jalkapallon seurajoukkueiden maailmanmestaruuskilpailujen voitto: 2008
Valioliigan kuukauden pelaaja: tammikuu 2003, joulukuu 2003, lokakuu 2006
English Football Hall of Fame: 2008
Magic: The Gathering

| Magic: The Gathering |
| --- | --- |
 Magic: The Gatheringin peluuta.
Pelaajia:  2-8
Ikäsuositus:  13 ikävuodesta eteenpäin
Pelin kesto:  2 min - 10 h (riippuu pelaajien määrästä)
Monimutkaisuus:  korkea
Strategisuus:  korkea
Satunnaisuus:  keskinkertainen
 BoardGameGeek 
Magic: The Gathering, lyhyesti Magic tai MTG, on maailman ensimmäinen keräilykorttipeli. Se on Richard Garfieldin kehittämä ja Wizards of the Coast -yhtiön vuonna 1993 julkaisema. Peli aloitti kokonaan uuden keräilykorttipelien genren. Nykyään aktiivisia pelaajia arvioidaan olevan maailmanlaajuisesti ainakin noin kaksitoista miljoonaa. Peliä voidaan pelata myös ammattimaisesti, sillä yhtiön sponsoroimat turnauspalkkiot ovat erittäin huomattavia. Osa pelaajista pelaakin Magicia ammatikseen. Myös Suomessa on aktiivinen Magic-yhteisö, ja suomalaiset ovat menestyneet kansainvälisissä turnauksissa kohtuullisesti.
Peli sijoittuu fantasiamaailmaan. Korttipeleille ominaisesti peliin sisältyy satunnaiselementti. Erilaisia kortteja on yli kymmenen tuhatta ja uusia tulee noin 600 vuodessa. Ne näyttävät monin tavoin tavallisilta pelikorteilta, mutta niihin on painettu lukuisia hyvin monimutkaisiakin sääntöjä, joiden yhteisvaikutukset pelin huomattavan pitkien perussääntöjen kanssa ovat joskus kokeneellekin pelaajalle arvaamattomia. Pelaajat omistavat tyypillisesti vain murto-osan näistä korteista, sillä jotkut kortit ovat hyvin harvinaisia ja niiden jälleenmyyntihinnat ovat huomattavia (arvostetuimman kortin, Black Lotuksen arvo on noin $10000 - joskin myyntiarvoltaan arvokkaampia kortteja on useita, joista listahinnaltaan korkein on Summer 3rd. Editionin sininen virhepainos Hurricanesta. "Blue Hurricane" on arvoltaan reilusti yli $10000).
Pieni, mutta tärkeä osa Magiciä on korttien taidokkaasti toteutetut kuva-aiheet ja kortteihin painetut lyhyet, usein huvittavat ylimääräiset tekstit. Nämä flavot tai flavorit (flavor text) ovat usein pieniä runoja, sitaatteja tai aforismeja.
Kortteja on julkaistu lukuisilla kielillä, ei kuitenkaan suomeksi. Erikieliset kortit ovat keskenään tasa-arvoisessa asemassa ja niitä voidaan käyttää sekaisin samassa pakassa.
Pelin aloitus

Pelaajan täytyy ennen peliä koota itselleen pakka, joka on erilaisista korteista laadittu toimiva kokonaisuus. Tämä on monessa mielessä pelin vaativin osa, sillä vaihtoehtoja on käytännössä loputtomasti. Pakassa täytyy olla vähintään 60 korttia (ylärajaa ei ole), sekä samanlaisia kortteja pakassa saa olla korkeintaan 4 kpl (perusmaita lukuun ottamatta). Tästä poikkeuksena ovat erilaiset peliformaatit, kuten esimerkiksi Singleton (Highlander) missä kutakin korttia saa olla vain 1 kpl.
Pakan kokoamisen jälkeen aloitetaan peli. Kumpikin pelaaja edustaa voimakasta velhoa tai maagia, joka pyrkii vähentämään vastustajan elinvoiman (life) kahdestakymmenestä nollaan. Pelaaja voi hävitä pelin myös korttien loppumiseen pakasta tai jollakin muulla vaihtoehtoisella tavalla. Magic vaatii tarkkaa resurssien tasapainottamista ja omien tekojen vaikutusten arviointia.
Alussa pelaajat asettavat korttipakkansa pöydälle ja nostavat seitsemän korttia. Jos kortit eivät ole mieluisat, voi pelaaja sekoittaa pakan uudelleen ja nostaa uudet kortit. Tätä sanotaan Mulliganiksi. Riippuen kulloinkin pelatusta pelityypistä, tämän jälkeen nostetaan joko seitsemän korttia, tai sitten yhden kortin vähemmän kuin edellisellä kerralla (toisella kerralla kuusi, kolmannella viisi ja niin edelleen). Ilman kortteja ei voi aloittaa. Kumpikin pelaaja käy vuorollaan läpi määrätyn vuorojärjestyksen, jonka puitteissa hän pyrkii pelaamaan loitsujaan.
Pelin aloitus > Korttityypit

Koska kortteja, erikoisuuksia, ryhmiä ym. on niin paljon, on paras aloittaa käymällä ne läpi.
Pelin aloitus > Korttityypit > Värit

Magic- kortit jaetaan viiteen väriin, jotka edustavat erilaisia voimia ja elementtejä:
valkoinen - laki, järjestys, parantaminen, valo, rauha
sininen - tietämys, illuusio, ilma, vesi, teknologia
musta - itsekkyys, voimantavoittelu, kuolema, pimeys, vainoharhaisuus
punainen - vapaus, toiminta, tunteet, tuli, kaaos, tuho
vihreä - kasvu, luonto, elämä, sopeutuminen, vaistot
monivärinen - tiettyjen perusvärien yhdistelmä, voi koostua kahdesta tai useammasta
Artifactit Ei välttämättä mitään väriä yleensä väritön.
Värit ovat pelin perusryhmitys. Kaikki kortit kuuluvat väreihin, paitsi Maat (Lands) sekä suurin osa Artifakteista (Artifact). Maat ovat resurssi, jolla tuotetaan tietyn värin manaa ja Artefaktit ovat erilaisia tavaroita, varusteita ja koneita. Yleensä pakoissa on vain yhtä, kahta tai kolmea väriä, sillä mitä enemmän niitä on sitä vaikeammaksi järkevästi pelattavan pakan kasaaminen muuttuu. Yksi suuri elementti pelissä on löytää mahdollisimman toimiva yhdistelmä kortteja pakaksi, käytettyjen värien määrän rajoittaminen yksinkertaistaa tätä prosessia.
Pelin aloitus > Korttityypit > Maat (Lands)

Maa-kortit ovat Magicin resurssi. Maasta saa manaa. Manalla pelataan useita kortteja (ei Perusmaita). Maa-korteilla on myös alaryhmiä. Pakka perustuu kahdesta pääryhmästä, Maista sekä Loitsuista (Spells).
Pelin aloitus > Korttityypit > Maat (Lands) > Perusmaat (Basic Lands) ja Lumiset perusmaat (Basic Snow Lands)

Perusmaat ovat pelin tärkein resurssi. Metsä (Forest) tuottaa vihreää manaa, Vuori (Mountain) tuottaa punaista manaa, Saari (Island) tuottaa sinistä manaa, Tasangot (Plains) tuottaa valkoista manaa ja Suo (Swamp) tuottaa mustaa manaa. Toisin sanoen, peliä on melkein mahdotonta voittaa ilman Maita. 
Lumisilla perusmailla ei sinänsä ole eroavaisuutta Perusmaiden kanssa, mutta näitä on ilmestynyt vain sarjoissa Ice Age sekä ColdSnap.
Pelin aloitus > Korttityypit > Maat (Lands) > Erikoismaat (Lands)

Näillä on erilaisia ominaisuuksia kuin perusmailla. On myös olemassa eräänlaisia Basic land - landeja esim. Land - Swamp / Land - Mountain Swamp
Pelin aloitus > Korttityypit > Loitsut (spells)

Loitsut ovat kortteja, mihin Maiden antamat manaresurssit käytetään. Loitsuilla on eniten alaryhmiä; Olennot (Creatures), Manaukset (Sorceries), Pikaloitsut (Instants), Artifaktit (Artifacts) sekä Lumoukset (Enchantments). On myös olemassa Artifaktiolentoja (Artifact creatures), jonkun lajin omia loitsuja (Tribal) sekä Planeswalkerit eli eräänlaiset pelaajakortit (Planeswalkers)
Pelin aloitus > Korttityypit > Loitsut (spells) > Olennot (Creature spells)

Olentojen tarkoitus pelissä on hyökätä vastustajan elämäpisteet nolliin sekä puolustaa pelaajaa. Olennon oikeassa alakulmassa oleva lukumäärä kertoo olennon hyökkäysvoiman (vasen numero) sekä kestävyyden (oikea numero). Kun olento hyökkää pelaajaan, sen pelaajan elämäpisteistä vähennetään olennon hyökkäyspisteiden verran vahinkoa. Kun olento tulee torjutuksi, torjuva olento ja hyökkäävä taistelee keskenään; kummankin olennon kestävyyspisteistä vähennetään toisen hyökkäyspisteet. Kun kestävyys putoaa nollaan, olento tuhoutuu. Selvinneen olennon kestävyys palautuu vuoron lopussa.
Kun kortti aktivoidaan, se sidotaan ("tap"), jota kutsutaan myös "täppäämiseksi", eli se käännetään vinoon pöydällä. Kortin resurssit uusiutuvat pääsääntöisesti vuoron alussa, jolloin kortti taas käännetään suoraan ("untap").
Pelin aloitus > Korttityypit > Planeswalkerit

Planeswalker-korttityyppi esiteltiin Lorwyn -korttisarjassa. Planeswalkerit pysyvät pelissä niin kauan kuin ne ovat uskollisia niitä hallitsevalle pelaajalle. Uskollisuutta (Loyalty) mitataan counttereina, joita planeswalkerilla on. Counttereita voidaan lisätä tai vähentää käyttämällä planeswalkerin eri kykyjä (abilities). Kun planeswalkerin uskollisuus putoaa nollaan, planeswalker haudataan sitä hallitsevan pelaajan hautausmaalle (graveyard). Pelaaja voi käyttää vain yhtä planeswalkerin kykyä oman vuoronsa aikana. Planeswalkerin voi tappaa kohdistamalla siihen hyökkäyksen. Mikäli vahinkoa pääsee Planeswalkeriin asti, sen uskollisuus vähenee vahingon määrän verran.
Pelin aloitus > Korttisarjat

| Korttisarja | Julkaisuajankohta |
| --- | --- |
Perussetit
Alpha: 5.8.1993
Beta: Lokakuu 1993
Unlimited: Joulukuu 1993
Revised: Huhtikuu 1994
4th Edition: Huhtikuu 1995
5th Edition: Maaliskuu 1997
6th Edition: 27.4.1999
7th Edition: 2.4.2001
8th Edition: 28.7.2003
9th Edition: 29.7.2005
10th Edition: 13.7.2007
2010 Core Set (11th): 17.7.2009
2011 Core set (12th): 15.7.2010
2012 Core set (13th): 16.7.2011
2013 Core set (14th): 14.7.2012
2014 Core set (15th): 19.7.2013
2015 Core set (16th): 18.7.2014
Erillissarjat
Arabian Nights: Joulukuu 1993
Antiquities: Maaliskuu 1994
Legends: Kesäkuu 1994
The Dark: Elokuu 1994
Fallen Empires: Marraskuu 1994
Homelands: Lokakuu 1995
Ice Age -blokki
Ice Age: Kesäkuu 1995
Alliances: Kesäkuu 1996
Coldsnap: 21.7.2006
Mirage -blokki
Mirage: Lokakuu 1996
Visions: Helmikuu 1997
Weatherlight: Kesäkuu 1997
Tempest -blokki
Tempest: Lokakuu 1997
Stronghold: Helmikuu 1998
Exodus: 15.6.1998
Urza -blokki
Urza's Saga: Lokakuu 1998
Urza's Legacy: Helmikuu 1999
Urza's Destiny: 23.6.1999
Masques -blokki
Mercadian Masques: Syyskuu 1999
Nemesis: 14.2.2000
Prophecy: 5.6.2000
Invasion -blokki
Invasion: Syyskuu 2000
Planeshift: Helmikuu 2001
Apocalypse: Kesäkuu 2001
Odyssey -blokki
Odyssey: 21.9.2001
Torment: 8.2.2002
Judgment: 27.5.2002
Onslaught -blokki
Onslaught: 7.10.2002
Legions: 3.2.2003
Scourge: 26.5.2003
Mirrodin -blokki
Mirrodin: 2.10.2003
Darksteel: 6.2.2004
Fifth Dawn: 4.6.2004
Kamigawa -blokki
Champions of Kamigawa: 1.10.2004
Betrayers of Kamigawa: 4.2.2005
Saviors of Kamigawa: 3.5.2005
Ravnica -blokki
Ravnica: City of Guilds: 7.10.2005
Guildpact: 3.2.2006
Dissension: 5.5.2006
Time Spiral -blokki
Time Spiral: 6.10.2006
Planar Chaos: 2.2.2007
Future Sight: 4.5.2007
Lorwyn -blokki
Lorwyn: 12.10.2007
Morningtide: 1.2.2008
Shadowmoor -blokki
Shadowmoor: 2.5.2008
Eventide: 12.7.2008
Alara -blokki
Shards of Alara: 3.10.2008
Conflux: 6.2.2009
Alara Reborn: 30.4.2009
Zendikar -blokki
Zendikar: 2.10.2009
Worldwake: 5.2.2010
Rise of the Eldrazi: 23.4.2010
Scars of Mirrodin - blokki
Scars of Mirrodin: 1.10.2010
Mirrodin Besieged: 4.2.2011
New Phyrexia: 13.5.2011
Innistrad - blokki
Innistrad: 30.9.2011
Dark Ascension: 3.2.2012
Avacyn Restored: 1.5.2012
Return to Ravnica - blokki
Return to Ravnica: 1.10.2012
Gatecrash: 1.2.2013
Dragon's Maze: 3.5.2013
Theros - blokki
Theros: 27.9.2013
Born of the Gods: 7.2.2014
Journey into Nyx: 2.5.2014
Khans of Tarkir - blokki
Khans of Tarkir: 26.9.2014
Fate Reforged: 23.1.2015
Dragons of Tarkir: 27.3.2015
Magic Origins: 17.7.2015
Battle for zendikar: 2.10.2015
Oath of the gatewatch: 22.1.2016
Shadows over innistrad: 8.4.2016
Eldritch moon: 22.7.2016
Kaladesh: 30.9.2016
Aether revolt: 20.1.2017
Amonkhet: 28.4.2017
Pelin aloitus > Muuta

Pelin säännöt ovat hyvin pitkät ja niihin on julkaistu lukematon määrä korttikohtaisia lisäyksiä. Tämän vuoksi kokenutkin pelaaja joutuu usein tarkistamaan oikean pelijärjestyksen säännöistä. Pulmia aiheuttavat esimerkiksi monimutkainen loitsujen ajoitusjärjestelmä, jolla määrätään eri korttien vaikutusten selvittämisjärjestys (resolve). Järjestelmää on yksinkertaistettu, mutta se aiheuttaa edelleen jonkin verran hämmennystä.
Peliä voidaan pelata myös erilaisilla sääntövariaatioilla. Näitä ovat mm. useamman kuin kahden pelaajan moninpelit (multiplayer) ja vaihtoehtoiset pakkojenrakennustavat.
Magiciä voi pelata myös Internetissä (Magic Online), johon kortteja päivitetään sitä mukaa kun niitä ilmestyy. Internet on muutenkin nykyään tärkeä kommunikointiväylä Magicin pelaajille. Magicin fantasiamaailmasta on kirjoitettu myös kirjoja.
Kritiikkiä

Pelin valmistanut yhtiö on patentoinut Yhdysvalloissa pelin monet osat. Tätä eivät kaikki ole katsoneet hyvällä. Pelissä käsitellään monia uskonnollisia ja okkultistisia teemoja, jota kristillinen oikeisto on Yhdysvalloissa kritisoinut.kenen mukaan?
Aiheesta muualla

Wikimedia Commonsissa on kuvia tai muita tiedostoja aiheesta .
Wizards of the Coast      Virallinen Wizards of the Coast-sivusto
http://www.magicthegathering.com/      Virallinen Magic: The Gathering-sivusto
Magicpelaaja (Arkistoitu – Internet Archive)      Suomenkieliset Magic: The Gathering -sivut
MtgSuomi - Suomen suurin MTG-sivusto
Yksi 'Magicin' alkuaikojen keskeisistä olennoista, Force of Nature.
Primož Pikl

Primož Pikl
Primož Pikl (s. 25. elokuuta 1982 Celje) on slovenialainen mäkihyppääjä.
Mäkihypyn maailmancupissa Pikl kisasi ensimmäisen kerran Kuusamossa 29. marraskuuta 2003. Joukkuekisassa Pikl on ollut Slovenian joukkueessa kolme kertaa neljäs.
Pikkaralan rautatieasema

Pikkaralan rautatieasema (lyh. Pkl) on rautatieasema Pikkaralan kaupunginosassa Oulun kaupungissa rataosalla Oulu–Kontiomäki, 19 kilometrin päässä Oulun rautatieasemalta. Liikennepaikan etäisyys Helsingin rautatieasemalta Haapamäen ja Oulun asemien kautta mitattuna on 771,8 kilometriä. Nykyisin Pikkarala on kohtauspaikka. Henkilöjunat eivät pysähdy asiakaspalvelua varten, eikä asemalla ole kaupallista tavaraliikennettä.
Historia

Pikkaralan rautatieasema rakennettiin Oulun–Kontiomäen rautatien rakentamisen yhteydessä ja avattiin liikenteelle 1. marraskuuta 1927. Rataosan muiden asemarakennusten tapaan asemarakennus edustaa aikansa tyypillistä funktionaalista tyyliä: aiemmista kansallisromanttisista ihanteista on luovuttu ja tyyliä on pelkistetty ja yksinkertaistettu.
Pikkaralan asema ei olemassaolonsa aikana toiminut itsenäisenä liikennepaikkana, vaan oli Oulun liikennepaikan alainen virkamiesasema. Pikkarala oli myös henkilöliikenteen ja tavaralliikenteen merkittävä alueellinen kuormausasema aina autoistumiseen saakka, jolloin rahti alkoi siirtyä kumipyörille. Kun henkilöjunien pysähdykset Pikkaralassa lopetettiin lättähattuliikenteen päättymisen myötä, myös aseman miehitys lopetettiin, Pikkaralan liikennepaikka poistettiin aikatauluista ja opastimet pimennettiin.
Historia > Turvalaitteet

Alun perin Pikkaralan asemalla oli käytössä ns. köyhänmiehen releasetinlaite, eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Liikennepaikan lakkauttamisen yhteydessä opastimet kuitenkin poistettiin käytöstä. Kauko-ohjaukseen liittyvien turvalaitemuutosten yhteydessä vanha varmistuslukkolaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi.
Nykyaika

Oulu–Kontiomäki-rataosan kauko-ohjauksen rakentamisen myötä 1996–1997 Pikkaralan liikennepaikka sai uuden elämän junakohtauspaikkana. Ratapihalla on yksi 780 metrin mittainen sivuraide, joka on riittävän pitkä lähes kaikille junille. Pikkarala liitettiin kauko-ohjaukseen rataosan ensimmäisenä liikennepaikkana: kauko-ohjauksen rakennustöiden ajan Pikkarala toimi tilapäisesti myös miehitettynä junasuorituspaikkana. Nykyisin liikennepaikan liikenteenohjaustoimintoja hoidetaan keskitetysti Oulusta käsin.
Asemamiljöö

Pikkaralan asema-alueella on hyväkuntoisia, alun perin rautatiehenkilökunnalle tarkoitettuja rakennuksia. Nykyisin nämä rakennukset ovat yksityisasuntoina.
Asemamiljööseen kuuluvaksi voidaan laskea myös laajat sorakuopat aseman etelä- ja itäpuolella. Sorakuopista on kaivettu tuhansia kuutioita soraa sekä teiden että rautatien pengermateriaaliksi. Sorakuopissa oli laajoja raiteistoja vielä 1990-luvun puolessa välissä, mutta ne purettiin kauko-ohjaukseen siirtymisen myötä. Ennen raiteiden purkua sorakuopilla säilytettiin vanhentunutta, romutettavaa rautatiekalustoa.
Aiheesta muualla

Kuvia tai muita tiedostoja aiheesta Pikkaralan rautatieasema Wikimedia Commonsissa
Oulun liikenne ja logistiikka
| --- | --- |
Liikenne:   Oulun liikenne  Oulun seudun liikenne  Potnapekka 
Liikennekeskukset:   Kivisydän  Oritkarin yhdistettyjen kuljetusten terminaali  Oulun lentoasema  Oulun asemakeskus  Oulun rautatieasema  Oulun satama  Pikkaralan rautatieasema  Toppilan rautatieasema  Tuiran rautatieasema 
Oulu kautta kulkevat tiet:   Valtatie 4  Valtatie 20  Valtatie 22  Seututie 815  Seututie 816  Seututie 834  Seututie 836  Seututie 847  Seututie 849  Yhdystie 8300  E8  E75 
Oulun kautta kulkevat rautatiet:   Pohjanmaan rata  Oulu–Tornio-rata  Oulu–Kontiomäki-rata 
Katuja:   Aleksanterinkatu  Isokatu  Kauppurienkatu  Kirkkokatu  Pakkahuoneenkatu  Rantakatu  Rautatienkatu  Saaristonkatu  Torikatu  Uusikatu  Yliopistokatu 
Sillat:   Erkkolan silta  Kiskopolun silta  Joutsensilta  Möljän silta  Rautasilta  Sangin silta  Tuiran sillat 
Muut kaupungin sisäiset tiet:   Hetekyläntie  Joloksentie  Merikoskenkatu  Raitotie  Poikkimaantie  Seututie 833  Seututie 848  Valtatie
Passion Pit

Passion Pit joulukuussa 2008.
Passion Pit on yhdysvaltalainen elektropop-yhtye Cambridgesta, Massachusettsista. Yhtye perustettiin vuonna 2007. Sen jäseninä toimivat Michael Angelakos (laulu/koskettimet), Ian Hultquist (koskettimet/kitara), Ayad Al Adhamy (syntetisaattori/samplet), Jeff Apruzzese (basso/syntetisaattori) ja Nate Donmoyer (rummut). Kaikki jäsenet Angelakosia lukuun ottamatta opiskelivat Berklee College of Musicissa.
Tausta > Nimi

Yhtye sai nimensä Variety-lehden slangisanakirjasta, jonka mukaan fraasi “passion pit” tarkoittaa drive-in-elokuvateatteria.
Tausta > Perustaminen

Angelakos kirjoitti ensimmäiset Passion Pitin kappaleet ystävänpäivälahjaksi silloiselle tyttöystävälleen. Nämä kappaleet löysivät myöhemmin tiensä Chunk of Change -EP:lle. Angelakosin pidettyä Bostonissa sooloesiintymisen kannettavalla tietokoneella ja mikrofonilla Ian Hultquist lähestyi häntä yhdessä soittamisen merkeissä. He perustivat yhtyeen johon kuuluivat Angelakos, Hultquist, Ayad Al Adhamy, Thom Plasse (basso) ja Adam Todd Lavinsky (rummut). Jeff Apruzzese ja Nate Donmoyer korvasivat Plassen ja Lavinskyn yhtyeen saatua levytyssopimuksen Frenchkiss-yhtiöltä vuonna 2008.
Tausta > Chunk of Change (2007-2008)

Debyytti-EP Chunk of Change julkaistiin syyskuun 16. päivä 2008. Neljän aiemmin kirjoitetun kappaleen lisäksi EP:llä olivat kappaleet ”Sleepyhead” ja ”Better Things”. Pitchfork Media listasi Sleepyheadin musiikkivideon yhdeksi vuoden 2008 40 parhaista musiikkivideoista. Sleepyhead on ollut paljon käytössä erilaisissa mediakampanjoissa ja mainoksissa. Näihin kuuluvat muun muassa Top Gear –mainokset Australiassa, Palm Pixi –mainokset, PSP Canada –mainokset sekä LittleBigPlanet 2 –mainokset. Kappaletta tarjottiin ilmaiseksi iTunesissa vuonna 2009 Manners-levyn markkinoinnin yhteydessä.
Tausta > Manners (2009-)

Yhtyeen ensimmäinen kokopitkä albumi, Manners, julkaistiin toukokuussa 2009. Singlet ”The Reeling” ja ”Little Secrets” menestyivät hyvin listoilla. Passion Pit kiersi Muse-yhtyeen kanssa  Yhdysvalloissa syksyllä 2010. Tämän jälkeen yhtye toimi Campus Consciousness Tour –kiertueen keulakuvana. Kaksiviikkoinen kiertue vieraili 12 kampuksella tavoitteenaan edistää ympäristöystävällisiä elämäntyylejä.
Diskografia > Studioalbumit

Manners (18.5.2009)
Gossamer (23.7.2012)
Diskografia > Singlet

2008:
"Sleepyhead"
2009:
"The Reeling"
"To Kingdom Come"
"Little Secrets"
2012:
"Take a Walk"
"I'll Be Alright"
"Constant Conversations"
Diskografia > EP:t

Chunk of Change (16.9.2008)
Aiheesta muualla

Kuvia tai muita tiedostoja aiheesta Passion Pit Wikimedia Commonsissa
Viralliset sivut (Arkistoitu – Internet Archive) (englanniksi)
Pieni-Säynäinen (Viitasaari, Ilmolahti)

| Pieni-Säynäinen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°57′26″N, 25°53′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Iso-Säyniäiseen 
Järvinumero:  14.421.1.020
Mittaustietoja
Pinnankorkeus:  108,1 m  
Pituus:  740 m  
Leveys:  550 m  
Rantaviiva:  2,493 km  
Pinta-ala:  18,339 ha  
Tilavuus:  0,0003252 km³ 
Keskisyvyys:  1,77 m  
Suurin syvyys:  8 m  
Saaria:  ei saaria 
 fiPieni-Säynäinen 
Pieni-Säynäinen  on Keski-Suomessa Viitasaarella  Ilmolahden lähellä sijaitseva järvi.
Maantietoa

Järvi on 740 metriä pitkä, 550 metriä leveä, ja sen pinta-ala on 18,3 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 325 200 kuutiometriä. Sen keskisyvyys on 1,8 metriä ja suurin syvyys on 8,0 metriä. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Järven vedenpinnan korkeus on 108,1 metriä mpy.